09/05/2017 | Administración LocalMunicipal
Ortigueira
Secretaría
Anuncio do proceso selectivo para a contratación laboral temporal de dous auxiliares de Policía Local

Anuncio do proceso selectivo para a contratación laboral temporal de dous (2) auxiliares de Policía Local Pola Xunta de Goberno Local, en sesión ordinaria do día 26 de abril de 2017, aprobáronse a convocatoria e bases para a contratación laboral temporal de dous auxiliares de Policia Local, que a continuación se insiren: BASES PARA A PROVISIÓN, EN RÉXIME LABORAL TEMPORAL, DE DÚAS PRAZAS DE AUXILIAR DA POLICÍA LOCAL PRIMEIRA Obxecto desta convocatoria é a contratación laboral temporal de dúas prazas de AUXILIAR DA POLICÍA LOCAL debido a necesidade de apoiar e incrementar transitoriamente o cadro de persoal do Corpo da Policía Local deste Concello de conformidade co previsto no art.95 da Lei 4/2007, do 20 de abril, de coordinación de policías locais e como consecuencia do notable incremento de poboación e visitantes no municipio durante a época estival neste Municipio e das particulares circunstancias de disfrute dos períodos vacacionais do persoal pertencente ao Corpo da Policía Local deste Concello. O proceso selectivo axustarase ás presentes bases e no non previsto nelas estarase ao disposto na Orde do 28 de xaneiro de 2009, pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policía locais; ademais da Lei 4/2007, do 20 de abril, de coordinación de policías locais así como o Decreto 243/2008, do 16 de outubro, que a desenvolve e demais normativa xeral de aplicación. SEGUNDA.–MODALIDADE. A contratación que derive do procedemento selectivo rexerase pola lexislación laboral e a modalidade de contrato temporal será o de acumulación de tarefas prevista no art.3 do Real decreto 2720/1998, do 18 de decembro, polo que se desenvolve o art.15 do Estatuto dos Traballadores. A xornada será a tempo completo, e prestarase en horario que se distribuirá segundo as necesidades e organización do servizo, en quendas de mañá, tarde ou noite, durante todos os días da semana, cos descansos semanais que legalmente correspondan. TERCEIRA.–DURACIÓN DO CONTRATO. A duración do contrato será polo tempo que estableza, no seu caso, a autorización da Consellería de Presidencia, Administracións Públicas e Xustiza, ou como máximo o prazo legalmente establecido no decreto 243/2008, do 16 de outubro, polo que se desenrola a Lei 4/2007, do 20 de abril, de coordinación de policías locais. CUARTA.–TAREFAS. Os auxiliares da policía local seleccionados e contratados realizarán funcións propias desta categoría profesional, así como o auxilio e colaboración cos funcionarios do Corpo de Policía, non podendo realizar funcións que impliquen o exercicio da autoridade nin portar armas QUINTA.–RETRIBUCIÓNS. Os traballadores percibiran a retribución que por todos os conceptos estea asignada para persoal laboral de igual categoría do Concello SEXTA.–SISTEMA DE SELECCIÓN. Oposición libre. SÉTIMA.–CONDICIÓNS DOS/DAS ASPIRANTES. Para tomar parte neste proceso selectivo os/as aspirantes deberán reunir os seguintes requisitos: a) Ser de nacionalidade española ou de algunha outra que, con arranxo ao disposto no artigo 52, da Lei 2 /2015, do 29 de abril, do emprego publico de Galicia, permita o acceso ao emprego público. b) Ter cumpridos os 18 anos de idade. c) Estar en posesión do Título de Ensinanza Secundaria Obrigatoria, título de graduado escolar ou equivalente, correspondente ao actual grupo C; subgrupo C2 do EBEP. No caso de titulacións obtidas no estranxeiro deberase estar en posesión da Credencial que acredite a súa homologación, expedida polo organismo competente. d) Ter unha estatura mínima, en caso de ser home de 1,65 m. e en caso de ser muller de 1,60 m. e) Non estar incurso en causa de incapacidade ou incompatibilidade que determine a lexislación vixente. f) Non ter sido condenado/a por delito doloso, nin estar inhabilitado/a para o exercicio das funcións públicas, nin separado/a do servizo das administracións públicas por expediente disciplinario ou resolución xudicial. Será aplicable, non obstante o beneficio da rehabilitación, segundo as normas penais e administrativas. j) Non padecer enfermidade, nin estar afectado/a por limitación física ou psíquica incompatibles co desempeño das funcións inherentes ao posto de traballo. A condición de discapacitado e a súa compatibilidade acreditarase coa oportuna certificación. Os anteriores requisitos deberán reunirse con referencia ao último día do prazo de presentación de solicitudes, e gozar destes ata a toma de posesión, sendo nulo o nomeamento dos aspirantes que estean incursos en causas de incapacidade segundo a normativa vixente. OITAVA.–PRESENTACIÓN DE INSTANCIAS. As solicitudes para tomar parte neste proceso selectivo deberán facerse mediante instancia dirixida ó Sr. alcalde, e presentaranse no Rexistro Xeral do Concello en horas de oficina, no rexistro electrónico da sede electrónica do Concello, http://ortigueira.sedelectronica.es ou en calquera das formas previstas no artigo 16.4 da Lei 39/2015, do 1 de outubro, do procedemento administrativo común das Administracións Públicas, no prazo de cinco días hábiles, contados dende o seguinte ao da publicación desta convocatoria e bases no BOP de A Coruña. Se, conforme a este precepto se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a todos os efectos. Caso de que a instancia non se presente directamente no rexistro xeral do concello ou no da sede electrónica municipal o aspirante deberá dirixir por fax ao núm.981402537 unha copia da instancia na que figure a data de presentación no rexistro correspondente, aos efectos de que poida ser incluída na relación de admitidos/as Na solicitude, segundo o modelo que consta no Anexo II, os/as aspirantes farán constar que reúnen todos e cada un dos requisitos establecidos na base SÉTIMA destas Bases, acompañando inescusablemente os seguintes documentos: 4. Documento nacional de identidade ou documento identificativo equivalente.5. Certificado médico acreditativo da aptitude física, no que se faga constar expresamente o aspirante reúne as condicións físicas e sanitarias necesarias e suficientes para a realización dos exercicios físicos que figuran especificados na correspondente proba de oposición e para a realización das tarefas de auxiliar de policía local. Se por causas non imputables o/a interesado/a este/esta non puidese presentar o mencionado documento médico no indicado prazo poderase presentar posteriormente, en todo caso, sempre antes do inicio do exercicio.6. Titulación académica esixida. As solicitudes presentadas no Rexistro do Concello deberán incorporar a documentación orixinal ou copia auténtica a fin de que un funcionario do Rexistro proceda a dixitalización e compulsa electrónica da mesma. No mesmo acto, unha vez efectuado o trámite anterior devolverase a documentación ao solicitante De optarse pola presentación non presencial, será requisito indispensable que as copias da documentación enviada estean cotexadas. A tal efecto, de efectuarse a presentación por correo postal, estarase ao previsto no artigo 31 do Real Decreto 1829/1999, do 3 de decembro, polo que apróbase o Regulamento polo que regúlase a prestación dos servizos postais, en desenrolo do establecido na Lei 24/1998, do 13 de xullo, do Servizo Postal Universal e de Liberalización dos Servizos Postais. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado español, para que teñan validez deberán estar redactados na lingua castelá ou traducidos polo organismo competente da respectiva comunidade, debidamente validados e apostilados pola correspondente oficina diplomática española ou organismo competente. Coa presentación da instancia para tomar parte no proceso selectivo entenderase que os interesados aceptan e acatan todas e cada unha das bases desta convocatoria. NOVENA.–ADMISIÓN DE ASPIRANTES.1.–Rematado o prazo de presentación de instancias, o alcalde ditará resolución declarando aprobada a listaxe provisional de admitidos/as e excluídos/as, con indicación, se é o caso, das causas de exclusión. Esta resolución publicarase no taboleiro de edictos da Casa e no da sede electrónica do Concello de Ortigueira e será determinante para os efectos de posibles impugnacións e recursos, de conformidade co previsto na lei. Os/as aspirantes excluídos/as, dispoñen dun prazo de tres días seguintes á publicación da antedita resolución, para presentar as reclamacións oportunas ou emendas de defectos, nos termos do art.68 da Lei 39/2015, do 1 de outubro. A presentación de reclamacións, no seu caso, non suspenderá o proceso selectivo, salvo que así o acorde a Alcaldía 2.–Posteriormente, o alcalde declarará aprobada a lista definitiva de admitidos/as e excluídos/as, que se publicará no taboleiro de edictos do Concello. Na mesma resolución o alcalde determinará o lugar, data e hora da celebración do primeiro exercicio 3.–De non existir aspirantes excluídos/as, o alcalde elevará a definitiva a listaxe provisional na mesma resolución de aprobación 4.–A inclusión dos/as aspirantes nas listas de admitidos/as non supón, en ningún caso, o recoñecemento por parte desta Administración Municipal de que aqueles/aquelas reúnen os requisitos esixidos para ser nomeados/as para a súa contratación, requisitos que se deberán acreditar segundo o establecido nas presentes bases DÉCIMA.–TRIBUNAL CUALIFICADOR. Os membros do tribunal cualificador serán designados polo alcalde segundo o disposto no artigo 60 do Real Decreto 5/2015 do estatuto básico do empregado público e en atención ó principio de imparcialidade e profesionalidade dos seus membros. Estará constituído por funcionarios de carreira ou persoal laboral fixo, non inferior a seis, debendo designarse o mesmo número de suplentes. A totalidade dos seus membros deberá posuír un nivel de titulación igual ou superior á esixida para o acceso á praza obxecto desta convocatoria. Deberá tenderse na súa composición, á paridade entre home e muller. A pertenza ó mesmo será sempre a título individual non pudendo ostentarse esta en representación ou por conta de ninguén. Non poderán formar parte do tribunal os funcionarios ou laborais fixos que realizaren tarefas de preparación de aspirantes a probas selectivas nos cinco anos anteriores á publicación da convocatoria. O tribunal de selección poderá dispoñer a incorporación de asesores especialistas, para todas ou algunhas das probas, que colaborarán co órgano de selección exclusivamente no exercicio das súas especialidades técnicas sen que sexan integrantes do tribunal, correspondéndolle o asesoramento e ilustración do parecer dos seus membros. A súa composición farase pública na mesma resolución da alcaldía pola que se aproba a lista definitiva de aspirantes admitidos e excluídos. Os membros do Tribunal deberán absterse de intervir, notificándoo á autoridade convocante, cando concorra algunha das circunstancias previstas nos artigos 23 e 24 da Lei 40/2015, do 1 de outubro, de Réxime xurídico do sector público. Igualmente, os aspirantes poderán recusar ós membros do Tribunal cando concorra algunha das circunstancias a que se refire o parágrafo anterior. O Tribunal non poderá constituírse nin actuar sen a asistencia de máis da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario. Tódolos membros do Tribunal Cualificador que se designen para xulgar as respectivas probas selectivas actuarán con voz e voto, agás o Secretario, que terá soamente voz. As decisións do Tribunal Cualificador adoptaranse por maioría de votos dos membros presentes, resolvendo, en caso de empate, o voto de calidade do seu Presidente. O Tribunal Cualificador queda autorizado para resolve-las dúbidas que se presenten e para tomar os acordos necesarios para a boa orde do proceso selectivo, en todo o non previsto nestas bases. Ós efectos de percepción de dietas por asistencias por parte dos membros concorrentes ás sesións que celebre o Tribunal Cualificador, estarase ó disposto nos artigos 29 e seguintes do Real Decreto 462/2002, do 24 de maio, sobre indemnizacións por razón do servizo. UNDÉCIMA.–PROBAS E DESENVOLVEMENTO DO PROCESO SELECTIVO.1.–Probas selectivas. –De acordo co previsto no artigo 47 do Decreto 243/2008, do 16 de outubro, as probas para a selección de auxiliares contratados polos concellos, son as que se describen a continuación. A. Comprobación da estatura e probas de aptitude física. Obrigatoria e eliminatoria. A.1.–Comprobación da estatura. Ao comezo realizarase o control da estatura dos/as aspirantes. Os mínimos son os que rexen para o ingreso nos corpos de policía local: 1,65 metros para os homes e 1,60 metros para as mulleres. – Probas físicas. A.2.–Probas físicas. As probas físicas cualificaranse de apto/non apto. Para obter a cualificación de apto os aspirantes deberán acadar as marcas mínimas ou non superar as máximas que se establecen para cada proba. A.2.1. Potencia tren inferior: salto vertical. Realizarase nun ximnasio ou lugar semellante con chan horizontal e cunha parede vertical e lisa. O aspirante colocarase en posición de partida, en pé, de lado xunto a unha parede vertical, cun brazo totalmente estendido cara a arriba e sen levantar os calcañares do chan, e marcará coas dedas a altura que alcanza nesa posición. O exercicio executarase, separándose 20 centímetros da parede e saltando tan alto como poida, marcando novamente coas dedas o nivel alcanzado. Para a correcta realización da proba deberanse observar as seguintes regras: – Pódense mover os brazos e flexionar o tronco e os xeonllos, pero non se pode separar do chan ningunha parte dos pés antes de saltar. – Hai que realizar o salto cos dous pés ao mesmo tempo. – Permítense dous intentos, só aos aspirantes que fagan nulo no primeiro. A distancia entre a marca feita desde a posición de partida e a acadada co salto deberá ser igual ou superior á mínima (en centímetros) establecida no seguinte cadro para cada sexo e grupo de idade. A.2.2. Resistencia xeral: carreira de 1.000 metros lisos. Realizarase en pista de atletismo ou en calquera zona totalmente chaira de terreo. O/a aspirante colocarase na pista no lugar indicado. A posición de saída realizarase en pé. Só se permite un intento. O/a aspirante que abandone a carreira quedará excluído. A proba consistirá en correr a distancia de 1.000 metros no tempo máximo (en minutos) que se recolle na seguinte táboa para cada sexo e grupo de idade: B. Proba de coñecementos. Obrigatoria e eliminatoria. A proba de avaliación dos coñecementos dos/as aspirantes deberá amosar o dominio dos contidos do temario que se inclúe no anexo I Consistirá na contestación por escrito dun cuestionario de 50 preguntas tipo test, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo dunha hora para a súa realización. A proba cualificarase polo tribunal de cero a dez puntos, sendo preciso acadar cinco puntos como mínimo, para non quedar eliminado/a. A cualificación farase atendendo a seguinte fórmula: N= (A-(F/3))/5. Sendo N= nota final da proba; A= preguntas acertadas; F= preguntas erradas ou non respostadas. C. Proba específica sobre coñecemento do termo municipal e da toponimia local. Obrigatoria e eliminatoria. O órgano de selección someterá aos/ás aspirantes a unha proba, para determinar o seu nivel de coñecemento sobre as características propias do concello e a toponimia municipal, consistentes en contestar nun tempo máximo de trinta minutos a preguntas relacionadas con dito coñecemento do termo municipal e da toponimia local. Cualificarase de cero a tres puntos, sendo necesario acadar como mínimo unha puntuación de un con cinco puntos para superala. D. Coñecemento da lingua galega. A proba de coñecemento da lingua galega estará dirixida á comprobación, por parte do tribunal, de que os/as aspirantes comprenden, falan e escriben correctamente o galego, someténdoos ás probas que consideren máis adecuadas para tal comprobación. Esta proba cualificarase como apto ou non apto. Estarán exentos de realizar este exercicio os aspirantes que acrediten posuír no día de finalización do prazo de presentación de solicitudes o Celga 3, ou equivalente debidamente homologado polo órgano competente en materia de política lingüística da Xunta de Galicia, de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, publicada no DOG n.º 146, do 30 de xullo de 2007.2.–Proceso selectivo. A data e máis a hora na que deberá constituírse o tribunal, así como o día e a hora para o comezo do proceso selectivo convocado serán determinados polo alcalde mediante resolución, xuntamente coa aprobación da lista definitiva de admitidos e excluídos e a composición do tribunal, que se publicará no taboleiro de anuncios do Concello e no da súa sede electrónica. Os aspirantes serán convocados para cada exercicio en chamamento único, quedando decaídos no seu dereito os/as opositores/as que non comparezan a realizalo, salvo casos de forza maior debidamente xustificados e apreciados discrecionalmente polo Tribunal. Os/as aspirantes deberán presentarse para realizaren cada exercicio provistos do D. N. I., ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daqueles. Cando as probas ou exercicios se teñan que levar a cabo de forma individual a orde de actuación dos aspirantes iniciarase de conformidade coa Resolución do 20 de xaneiro de 2017 pola que se fai público o resultado do sorteo ó que se refire o Regulamento de Selección de Persoal da Administración da Comunidade Autónoma; dita orde de actuación empezará por aqueles nos que o primeiro apelido empece pola letra “K” (DOG número 20 de 30 de xaneiro de 2017). Comezada a práctica dos exercicios, o tribunal poderá requirirlles en calquera momento os/as opositores que acrediten a súa identidade. A publicación dos resultados obtidos en cada un dos exercicios, así como os anuncios convocando ós/as aspirantes para a celebración de cada exercicio, farase no taboleiro de anuncios da Casa do Concello e no taboleiro de anuncios da sede electrónica deste Concello. DUODÉCIMA.– CUALIFICACIÓN E PROPOSTA DE APROBADOS/AS. A puntuación final dos aspirantes aprobados será o resultado da suma das puntuacións obtidas en cada un dos exercicios que compoñen a fase de oposición. No suposto de empate de dous ou máis aspirantes, resolveranse pola puntuación obtida na proba de coñecementos (test) e, se iso non fose suficiente, pola puntuación obtida nos sucesivos exercicios ata que se resolva o mesmo. De persistir o empate, terase en conta o disposto no artigo 37 da Lei 7/2004, do 16 de xullo, galega para a igualdade de homes e mulleres que dispón “1. Cando un determinado corpo, escala, grupo ou categoría da Administración Pública galega se verificara a infrarepresentación do sexo feminino na oferta de emprego público establecerase que, de existir méritos iguais entre dous ou máis candidatos, serán admitidas as mulleres, salvo si considerando obxectivamente todas as circunstancias concorrentes nos candidatos de ambos sexos existen motivos non discriminatorios para preferir o home. Entendese, a estes efectos, a existencia da infrarepresentación cando no corpo, escala, grupo ou categoría exista unha diferenza porcentual de, polo menos vinte puntos entre o número de mulleres e número de homes. De non ser de aplicación dito texto legal o empate dirimirase mediante sorteo público a celebrar ante o Tribunal Cualificador, do que se levantará a correspondente acta. Determinada a cualificación final do proceso selectivo, o Tribunal Cualificador publicará nos taboleiros de anuncios da Casa e da sede electrónica do Concello o nome dos/as aspirantes aprobados/as por orde da puntuación total final, con especificación desta. Ase mesmo, o Tribunal elevará esta relación, coa acta da sesión, ao alcalde para proceder á formalización dos contratos correspondentes, a favor dos/as aspirantes que obtiveran a puntuación total máis alta (O Tribunal non poderá facer proposta de contratación a favor dun número de aspirantes superior ao das prazas convocadas). Calquera proposta que inclúa máis nomes que prazas convocadas ou contradiga o anteriormente establecido, será nula de pleno dereito. Curso de formación. Os/as aspirantes que superasen o proceso de selección deberán participar nun curso de formación que desenvolverá a Academia Galega de Seguridade Pública, sen cuxo requisito non se poderá formalizar o contrato. Aqueles/as que xa tivesen participado e obtivesen certificado de asistencia ao dito curso, estarán exentos/as desta obriga por un período de catro anos, de acordo co previsto no artigo 48.2º do Decreto 243/2008, do 16 de outubro, polo que se desenvolve a Lei 4/2007, de coordinación de policías locais. Os gastos que se deriven pola asistencia ó referido curso serán a cargo dos/das aspirantes. Lista de reserva. Na acta da última sesión O Tribunal, incluirá tamén por orde decrecente de puntuación unha lista de reserva, cos aspirantes que tendo superados os exercicios da oposición, no seu caso, non foran incluídos na proposta de contratación, por obter unha puntuación de ordinal inferior ao numero de prazas convocadas, aos seguintes efectos:  No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que o aspirante aprobado non chegue a formalizar o contrato de traballo, o órgano convocante poderá substituílo polo seguinte na orde de puntuación da lista complementaria de reserva, segundo a orde de puntuación acadada, de conformidade co previsto no artigo 61.8 d o texto refundido do Estatuto Básico do Empregado Público.  Constituír unha bolsa a de emprego á que se acudirá para o caso de que algunha das prazas contratadas ó abeiro desta convocatoria quedase definitivamente vacante por algunha circunstancia ou para realizar algunha substitución temporal con reserva de praza (referida a estas prazas). DÉCIMO TERCEIRA.–PRESENTACIÓN DE DOCUMENTOS. Cada unha/un das/os aspirantes propostos presentarán na Secretaría Xeral do Concello, no prazo de tres días hábiles (contado a partir da publicación do resultado da selección), os documentos que acrediten que cumpren todos e cada un dos requisitos esixidos na base sexta desta convocatoria e que non foran xa presentados xunto coa solicitude para tomar parte neste proceso selectivo. Se dentro do prazo indicado, salvo casos de forza maior debidamente xustificada, algún ou algunha dos/as aspirantes propostos/as non presentara a súa documentación ou non acreditara reunir os requisitos esixidos, non se poderá proceder á súa contratación, e quedarán anuladas todas as súas actuacións, sen prexuízo das responsabilizades en que puidera ter incorrido por falsidade na instancia ou na documentación presentada para tomar parte neste proceso selectivo. DÉCIMO CUARTA.–FORMALIZACIÓN DO CONTRATO. Unha vez presentada a documentación á que se refire o apartado anterior, e superado o curso de formación, o órgano competente da Corporación procederá á contratación a favor dos/as aspirantes propostos/as polo Tribunal Cualificador, sendo nula a contratación de quen estea incurso en causas de incapacidade específica conforme á normativa vixente. Previamente á sinatura do contrato, as/os aspirantes contratados/as deberán subscribir a declaración á que se refire o artigo 13.1 do Real Decreto 598/1985, do 30 de abril, sobre incompatibilidades. Mentres non se formalicen os respectivos contratos e non se incorporen ao posto de traballo, as/os aspirantes non terán dereito a percepción económica de ningunha clase. As persoas contratadas estarán obrigadas a prestar a súa xornada de traballo na medida e forma requiridas polo interese do servizo, de acordo coa lexislación aplicable, e quedarán sometidas a un período de proba, co alcance previsto no artigo 14 do Estatuto dos Traballadores, e estarán suxeitas á lexislación laboral pertinente. DÉCIMO QUINTA.–PERÍODO DE PROBA. O persoal contratado quedará sometido a un período de proba de quince días, de conformidade co artigo 14 do Real Decreto Lexislativo 2/2015, do 23 de outubro, polo que apróbase o texto refundido da Lei do Estatuto dos Traballadores, agás cando o traballador/a xa tivera desempeñado as mesmas funcións con anterioridade no Concello de Ortigueira, baixo calquera modalidade de contratación. O período de proba non se verá interrompido polas situacións de incapacidade laboral temporal, maternidade e adopción ou acollemento, que poidan afectar ao traballador/a. DÉCIMO SEXTA.–NORMAS FINAIS. Primeira. –Para todo o non previsto nestas bases, ou naquilo que as contradigan, será de aplicación supletorio o establecido na Lei reguladora das bases de réxime local, na Lei de Administración local de Galicia, Real Decreto 896/1991, Real Decreto 364/1995, e demais lexislación vixente que sexa de aplicación. Segunda. –Agás a convocatoria, que se publicará no Boletín Oficial da Provincia, nun diario de maior tirada de Galicia, e nos taboleiros de anuncios da Casa e da Sede Electrónica do Concello de Ortigueira. Os sucesivos actos e comunicacións que se deriven da celebración deste proceso selectivo faranse públicos, exclusivamente, a través do taboleiro de anuncios da Casa e da Sede Electrónica do Concello de Ortigueira http://ortigueira.sedelectronica.es. Terceira. –Todos os actos administrativos derivados desta convocatoria, así como da actuación do Tribunal Cualificador poderán ser impugnados polos/as interesados/as nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante deste. Cuarta. –Contra as presentes bases e a resolución que as aproba, que pon fin á vía administrativa, poderase interpoñer recurso contencioso-administrativo ante o Xulgado Contencioso Administrativo de Ferrol, no prazo de dous meses (contado desde o día seguinte ao da publicación da convocatoria). Con carácter potestativo e previo, poderá interpor recurso de reposición ante o mesmo órgano que adoptou o acordo de aprobación, no prazo dun mes (contado desde ao día seguinte ao da publicación da convocatoria). Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo do que poida exercitar calquera outro que considere procedente. ANEXO I: TEMARIO 1. Municipio. Concepto e elementos. Competencias municipais. A organización e funcionamento do municipio. O Pleno. O alcalde. A Xunta de Goberno Local. Outros órganos municipais.2. Ordenanzas, regulamentos e bandos. Clases e procedemento de elaboración e aprobación.3. A licenza municipal. Tipos. Actividades sometidas a licenza. Tramitación.4. Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias.5. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.6. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.7. Delitos e faltas. Circunstancias modificativas da responsabilidade criminal. Persoas responsables: autores e cómplices.8. Delitos contra a seguranza viaria. Faltas cometidas con ocasión da circulación de vehículos de motor. Lesións e danos imprudentes.9. Lei de seguranza viaria. Regulamentos de desenvolvemento. Estrutura e conceptos xerais.10. Normas xerais de circulación: lugar na vía, velocidade, prioridade de paso, cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza.11. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade. Carencia do seguro obrigatorio.12. A policía como servizo público. A policía local como policía de proximidade e de servizo. O auxiliar de policía e as súas funcións. Responsabilidades do auxiliar de policía. O ALCALDE Documento asinado dixitalmente ao marxe ANEXO II.–MODELO DE SOLICITUDE DE ADMISIÓN A PROCESO SELECTIVO A persoa abaixo asinante solicita ser admitida o proceso selectivo ó que se refire a presente solicitude para o que DECLARA: – Que coñece e acepta as bases da convocatoria. – Que son certos os datos consignados na presente solicitude. – Que reúne todos e cada un dos requisitos esixidos na convocatoria. – Que se compromete, no seu caso, a prestar xuramento o promesa na forma regulamentariamente establecida. – Que autoriza ao Concello de Ortigueira, a que os seus datos persoais sexan incorporados a un ficheiro e a utilizalos coa finalidade de xestionar a presente convocatoria. Ortigueira, a. de. de 201. Sinatura do solicitante SR. ALCALDE PRESIDENTE DO CONCELLO DE ORTIGUEIRA” O que se fai publico para xeral coñecemento e aos efectos oportunos. Ortigueira, 3 de maio de 2017. Alcalde Juan Vicente Penabad Muras